
GAZTERIA ETA KIROLA SAILA



2022AN HERRIKO ERAGILEAK OIARTZUNGO UDALERRIAN KIROL EKINTZAK EDO JARDUERA BEREZIAK ANTOLA DITZATEN DIRULAGUNTZAK BANATZEKO OINARRI-ARAU ESPEZIFIKOAK


1. ARTIKULUA.- Xedea eta helburuak

Oinarri-arau hauen xedea da, 2022ean zehar, Oiartzungo udalerrian kirol ekintzak edo jarduera bereziak herriko eragileak antola ditzaten, norgehiagoka araubidez, dirulaguntzak banatzea. Kirol jarduera horien xedea da herrian kirola sustatzea, eta ez dute irabazi asmorik izango. Gainera, kirol arloan interes orokorrekoak izan beharko dute.

2022an antolatzen diren ekitaldi edo jarduerez gain, deialdi honetan 2021eko deialdian sartu ez ziren eta ondoren antolatu ziren ekitaldi edo jarduerak hartuko dira kontuan.

Dirulaguntza hauetan kontuan izango da Oiartzungo Udalaren dirulaguntzak arautzen dituen Ordenantza, 2019-2021rako diru laguntzen Plan Estrategikoa, eta 2005eko Berdintasun Legeak 3. tituluan jasotzen duena. Honen arabera, 16, 18.4, 23. eta 24.2 artikuluetako printzipio orokorrak Euskal Autonomia Erkidegoko herri-aginte guztiei aplikatuko zaizkie baita erakunde pribatuei ere, baldin eta Erkidegoko herri aginteetako batekin kontratuak edo lankidetza-hitzarmenak sinatzen badituzte, edo herri-aginte horiek emandako laguntzen edo dirulaguntzen onuradunak badira. 

Beraz, pertsona edo elkarte onuradunak aplikatzekoa zaion indarreko araudi guztia errespetatu beharko du; eta bereziki Emakumeen eta Gizonen Berdintasunerako 4/2005 Legea.

2. [bookmark: _Hlk513115584]ARTIKULUA.- Onuradunak eta parte-hartze baldintzak

[bookmark: _Hlk516122130]Oinarri hauek arautzen dituzten dirulaguntzak eskatu ahal izago dituzte, Oiartzungo Udalaren dirulaguntzak emateko Ordenantza Orokorrak 2. artikuluan zehazten duen moduan:

Egoitza edo ordezkaritza iraunkorra Oiartzunen duten edo bere jarduerak iraunkorki bertan egiten dituzten pertsonek edo elkarteek eskuratu ahal izango dituzte dirulaguntzak. Hala ere Oiartzundik kanpoko pertsonen edo elkarteen jarduerak lagundu ahal izango dira, interes orokorrekoak badira.

Onuradun izan daiztezke pertsona fisiko edo juridikoen elkarteak, ondasun-erkidegoak edo, nortasun juridikorik ez izan arren, proiektuak, jarduerak edo portaerak burutu ditzakeen, edo dirulaguntza ematea eragin duen egoeran dagoen edozein ekonomia-unitate mota.

Ezin izango dute dirulaguntzarik jaso, indarrean den araudiari jarraiki, eskubide hori mugatuta edo ezabatuta duten pertsonek edo erakundeek. Halaber, ezin izango dute dirulaguntzarik eskuratu behin betiko ebazpen bidez eskubide hori ebazpenak erabakitako epean galtzera zigortutakoek ere, edo Dirulaguntzen 38/2003 Lege Orokorrak 13. artikuluan adierazitako beste edozein kasutan daudenek.

Ez zaie dirulaguntza emango ondorengo entitateei: 

· Elkarteak sexu-bereizkeriagatik zigor administratiboa edo penala jaso duenean. 

· Erakundeak edo entitateak bere helburuetan, onarpen-sisteman, funtzionamenduan, ibilbidean edo jardueretan emakumeen eta gizonen berdintasunaren printzipioaren aurkakoak diren edo argi eta garbi bereizkeriakoak diren kontuak edo alderdiak dituztenei. 

· Ezingo dute onuradun izaera eskuratu beren baitan gizon eta emakumeen presentzia eta parte-hartzea berdintasun egoeran gauzatzea galarazten duten elkarteek, salbu eta, sexu bakarreko kideek osatutako elkarteak izanik, helburu nagusia gizon eta emakumeen arteko berdintasuna lortzea edo emakumezkoen nahiz gizonezkoen berariazko interes eta beharrak sustatzea dutelarik. 

3. ARTIKULUA.- Diruz lagunduko ez diren gastuak

Ez da dirulaguntzarik emango honelako gastuetarako:

· Udal sail beraren edo beste udal sail baten berariazko eskumenekoak diren eta horien laguntza edo hitzarmen baten barruan sartzen diren gastuak.

· Dirulaguntza ematen den ekitaldi ekonomikoan ez, baizik eta beste batean gauzatuko diren gastuak.

4. ARTIKULUA.- Dirulaguntzaren kontzeptuak eta irizpideak. Zenbatekoa. Gehienezko dirulaguntza eta aldaketak

[bookmark: _Hlk1646476]4.1 DIRULAGUNTZEN KONTZEPTUAK ETA IRIZPIDEAK

Oinarri hauetan zehaztutako ez-ohiko kirol jarduerak diruz laguntzeko zehaztutako zenbateko guztia, epe barruan aurkeztutako eskaera guztiak kontutan hartuz, jarraian azaldutako kontzeptu eta irizpideen arabera banatuko dira:



	[bookmark: _Hlk1649538]1.
	Jardunaldi kopurua
	Puntuak (15 gehienez)

	
	1
	5

	
	2-3
	10

	
	>3
	15



	2.
	Parte- hartzaile kopurua
	Puntuak (25 gehienez)

	
	<100
	5

	
	101-200
	10

	
	201-300
	15

	
	301-500
	20

	
	>501
	25



	3.
	Aurrekontua eurotan
	Puntuak (20 gehienez)

	
	0€-500€
	0

	
	501€-1.000€
	5

	
	1.001€-2.000
	10

	
	2.001€-5.000€
	15

	
	>5.001€
	20



	4.
	Aurrekontuan elkartearen ekarpena
	Puntuak (20 gehienez)

	
	% 20a baino gutxiago jarri du
	0

	
	% 20 - 39 bitartean jarri du
	5

	
	% 40 - 59 bitartean jarri du
	10

	
	% 60 - 79 bitartean jarri du
	15

	
	% 80 - 99 bitartean jarri du
	20



	[bookmark: _Hlk1649618]5.
	Proiektuaren balorazioa
	Puntuak (40 gehienez)

	
	Jardueraren garapena
	20 gehienez

	
	Jardueraren zabalkundea
	20 gehienez



	6.
	Kirol jardueraren jarraitasuna 
	Puntuak (10 gehienez)

	
	Urte bakoitzeko
	1



	[bookmark: _Hlk92965506]7.
	Pilota eta Herri kirolak
	Puntuak (5 gehienez)

	
	Ez
	0

	
	Bai
	5



	8.
	Emakumezkoen parte-hartzea sustatzeko berariazko ekimenak
	Puntuak (15 gehienez)

	
	Ekitaldian emakumezkoen parte-hartzea sustatzeko berariazko ekimen bakoitzeko
	5


Dirulaguntzaren zenbatekoa eskatzaileak aurkeztutako dokumentazioaren arabera finkatuko da eta ezingo da izan antolatu beharreko kirol ekintza edo jarduera bereziaren kostua baino handiagoa. 

Kirol ekintza edo jarduera bereziaren gastu bezala honako hauek baino ez dira kontuan hartuko:

· Ekitaldiko, torneo, txapelketa gastuak: federazioaren kanona, arbitrajeak, kartelak, materiala (bolak, pilotak...), garaikurrak, segurtasuneko materiala (hesiak...). 
· Beste gastu batzuk: monitoreen gastuak, aseguruak… 

Irizpide hauekin eskaera bakoitza baloratuko da. Gutxienez 30 puntu lortzen ez dituzten eskaerak baztertu ondoren, puntuazio hori gainditzen dutenen artean, dagokion diru partidan gordetako dirua, eskatutako dirulaguntzaren baitan, kirol ekintza edo jarduera berezi guztien artean proportzionalki banatuko da.

4.2 ZENBATEKOA

Programa honen bidez deitutako diru-laguntzen zenbatekoa 13.000,00 euro izango da, 1102.481.341.00.03 2022 aurrekontu partidaren kargura, eta lehiaketa bitartez “Ez-Ohiko Kirol Jardueretarako dirulaguntza” kontu sailaren kontura finantzatuko da. 

4.3 GEHIENEKO DIRULAGUNTZA ETA ALDAKETAK

Oinarri hauetan araututako dirulaguntzak bateragarriak izango dira edozein Administrazio edo erakunde publiko zein pribatuk xede berarekin emandako beste dirulaguntza, laguntza, diru-sarrera edo baliabiderekin.

Aurreko kasuan, onuradunak jakin bezain laster jakinarazi beharko dio organo emaileari dirulaguntza, laguntza, diru-sarrera edo baliabide horiek lortu izana, eta nolanahi ere, jasotako fondoei emandako aplikazioa justifikatu aurretik. 

Udalak emandako dirulaguntzen zenbatekoak ezin izango du inoiz, bakartuta zein beste dirulaguntza, laguntza, diru-sarrera edo baliabide batzuekin batera, erakunde onuradunak diruz lagunduta garatu beharreko jardueraren kostua gainditu.   

5. ARTIKULUA.- Eskaerak aurkezteko lekua eta dokumentazioa

2. artikuluan zehaztutako baldintzak betetzen dituzten pertsonek edo elkarteek dirulaguntzak lortu nahi badituzte, aurrez aurre edo modu telematikoan aurkeztu ahalko dituzte eskaerak. Halaber, Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan ezarritako edozein bitarteko erabilita aurkeztu ahal izango dira eskaerak.

Aurkeztu beharreko dokumentazioa:

a) Eskaera orri orokorra. (I. ERANSKINA)
b) Pertsona edo erakunde eskatzailearen pertsona arduradunaren edo ordezkariaren NANaren fotokopia. (1)
c) Kirol- klub edo -elkarte, erakunde edo interesatu eskatzailearen Identifikazio Fiskaleko Kodearen fotokopia, hala badagokio. (1)
d) Kirol- klub edo -elkarte bat bada, Euskadiko Kirol Erakundeen Erregistroan izena emanda egotearen egiaztagiriaren kopia. (1)
e) Kirol- klub edo -elkarte, erakunde edo interesatu eskatzailearen kontu korrontearen titulartasunaren ziurtagiria. (1)
f) Jardueraren gastuen (kontzeptua eta zenbatekoa) eta sarreren (jatorria eta zenbatekoa) aurrekontua. (II. ERANSKINA)
g) Zinpeko aitorpena, Gizarte segurantzaren betebeharren, zerga betebeharren eta beste diru laguntzen ingurukoa. (III. ERANSKINA)
h) Jarduerari buruzko Eranskina (IV. ERANSKINA)
(1) Agiria aurreko urteetan aurkeztu bada eta geroztik aldaketarik egon ez bada ez da berriro aurkeztu behar.

6. ARTIKULUA.- Akatsak zuzentzea eta dokumentazio osagarria aurkeztea

Eskaerak edo horrekin batera doan dokumentazioak ez baditu identifikazio datuak biltzen, akatsen bat badu edo zerbait falta bada, eskatzaileari eskatuko zaio 38/2003 dirulaguntzak arautzen dituen Lege Orokorrak eta Udal Ordenantza Orokorrak ezarritakoari jarraiki, hamar (10) eguneko epean akats horiek zuzentzeko; eta adieraziko zaio ezen, hori egingo ez balu, eskaeran atzera egin duela ulertuko dela, aipatu legearen 23. artikuluan aurreikusitako moduan.

7. ARTIKULUA.- Epeak

Dirulaguntza eskaerak, 30 egun naturaleko epean aurkeztu behar dira, Gipuzkoako Aldizkari Ofizialean deialdi hau argitaratzen denetik zenbatzen hasita, 5. artikuluan deskribatutako agiriekin batera. 

8. [bookmark: _Hlk1646184]ARTIKULUA.- Beste dirulaguntzekin bateragarritasuna

Araudi honetako dirulaguntzak bateragarriak izango dira erakunde publiko edo pribatuek xede bererako eman ditzaketen bestelako dirulaguntzekin. Bateragarritasunari buruz sortu daitezkeen zalantzak argitzeko, Oiartzungo Udalaren dirulaguntzak emateko Ordenantza Orokorrak 14. artikuluan finkatzen dituen irizpideak jarraituko dira. 

9. ARTIKULUA.- Emateko prozedura

Dirulaguntzak emateko prozedurak, Oiartzungo Udalaren dirulaguntzak arautzen dituen Ordenantzak IV. Tituluan (22-23 artikuluak) zehazten diren pausoak jarraituko ditu, bertan azaltzen diren baldintzekin:

· Kirol arloko teknikariak dirulaguntza eskaerak ebaluatuko ditu.

· Txostena egin eta Gazteria eta Kirol Saileko Batzordera eramango du, honek txostena kontuan hartuta, bere iritzia eman eta behin-behineko proposamena luzatu dezan.

· Tokiko Gobernu Bartzordeak behin-behineko proposamena onartuko du, hamar eguneko epea eskainiz interesatuei alegazioak aurkezteko. Prozeduran pertsona interesdunek argudiatutakoak beste egintzarik, alegaziorik edo frogarik agertzen ez denean, entzunaldi-izapide hori bazter utzi ahal izango da. Kasu horretan, ebazpen-proposamena behin betikoa izango da.

· Aurkeztutako alegazioak (baleude) aztertu ondoren, behin betiko ebazpen-proposamena egingo da. Proposamen horrek dirulaguntzaren emakidarako proposatzen dituen eskatzaileen zerrenda eta zenbatekoa adierazi beharko ditu, bere ebaluazioa eta hori egiteko erabilitako balorazio-irizpideak adierazita, eta baita zer eskaera ez dituen aintzat hartu eta zer arrazoitan oinarritu den ere.

Udaleko iragarki taulan eta www.oiartzun.eus web orrian ere behin-behineko proposamenaren eta behin betiko ebazpenaren berri emango da.

Behin betiko ebazpena egiteko eta jakinarazteko gehienezko epea sei hilabetekoa da, 7. artikuluan zehazten den epetik kontatzen hasita. Epe hori ebazpena espreski jakinarazi gabe igarotakoan, pertsona edo erakunde eskatzaileek ezetsitzat jo ahal izango dituzte beren diru laguntzarako eskaerak.

Behin betiko dirulaguntzaren jakinarazpena eman dela jakinarazi ondoren, ordainketa tramitatuko da. Eta kontuan izango dira, halaber, Oiartzungo Udalaren dirulaguntzei buruko Ordenantzaren VII. Tituluan aipatzen diren aspektu guztiak.

Ordainketa era honetan gauzatuko da:

· Dirulaguntzaren lehenengo zatia, %80a, gastuen konturako aurrerakin moduan, hura onartzen denean.

· Gainerako %20a, denboraldia amaitu ondoren, 11.1 JUSTIFIKATZEKO EPEA atalean zehaztutako datarako eta 11.2 JUSTIFIKATZEKO ERA atalean zehaztutako dokumentazioa aurkeztu ondoren.
10. ARTIKULUA.- Onuradunen betebeharrak

Deialdi honetako dirulaguntzen onuradunek, Oiartzungo Udalaren dirulaguntzak arautzen dituen Ordenantzaren 6. artikuluak ezartzen dituen betebeharrak bete beharko dituzte.

Ordenantzaren 7., 8. eta 9. artikuluek, hizkuntza, berdintasun eta ingurumen irizpideen inguruan ezartzen dituzten betebeharrak bete beharko dituzte ere.

Aurretik aipatutakoez gain, onuradunek antolatutako ekintzetan idatziz, ahoz edo irudi bidez eginiko iragarki guztietan Oiartzungo Udalaren laguntzaren berri eman beharko du, haren logotipoa txertatuz (ad.: weba, pankartak, eskuorrietan, karteletan…). 

11. ARTIKULUA.- Dirulaguntza justifikatzea

11.1 JUSTIFIKATZEKO EPEA

Ekintzak egin ahala justifikatu ahal izango dira, gehienez ekintza bukatu denetik hiru hilabeteko epean, beti ere, hurrengo urteko urtarrilaren 31a baino lehen.

11.2 JUSTIFIKATZEKO ERA

Azaldutako epearen barnean eta Oiartzungo Udalaren dirulaguntzak arautzen dituen Ordenantzako VII tituluan zehazten dena jarraikiz, honako dokumentazioa aurkeztu beharko da:

a) Eskaera orri orokorra (I. ERANSKINA)

b) Jardueraren gastuen eta sarreren memoria (V. ERANSKINA)

c) Diruz lagundutako ekintzen gastuak osotara justifikatzen dituzten fakturen kopiak V. ERANSKINEAN azaltzen den ordenaren arabera.

d) Entitateak denboraldian izan dituen laguntzen eta dirulaguntzen kopia (hitzarmenak, GAO, EAO, …). 

e) Kirol Jardueraren memoria (VI. ERANSKINA)

f) Egin bada, programa, publikazio edota kartel iragarleen bi ale. 

11.3 JUSTIFIKATZEKO DOKUMENTU BAIMENDUAK

Oiartzungo Udalaren dirulaguntzen ordenantza orokorreko I. eranskinean zehaztutako dokumentuak bakarrik onartuko dira dirulaguntza justifikatzeko.


12. ARTIKULUA.- Dirulaguntza itzultzea

Deialdi honetako 11. artikuluak ezartzen duena betez, dirulaguntza eman deneko jardueraren gastuaren aurrekontuari dagokion gastua justifikatzen ez bada, dirulaguntza
osoa edo zati bat eta dagokion berandutze-interesa itzuli beharko da, Oiartzungo Udalaren dirulaguntzak arautzen dituen Ordenantzaren IX. Tituluak arautzen duen prozedura jarraituz.

13. ARTIKULUA.- Araudi osagarria 

Oinarri-arau espezifiko hauetan berariaz jasotzen ez diren gai guztietan, deialdiaren oinarri-arau orokorretan xedatutakoari jarraituko zaio.

Halaber, Dirulaguntzei buruzko Udal Ordenantzari, Diru laguntzen 38/2003 Lege Orokorrari eta bat datozen gainontzeko lege xedapenei jarraituko zaie.

